**அஸ்கரியேசிஸ்** (*ascariasis*) என்பது வட்டப்புழு (*Ascarislumbricoides*) என்ற புழுவின் மூலம் ஏற்படுகின்ற ஒரு நோயாகும். 85% இற்கும் அதிகமானவர்களின் விடயத்தில் குறிப்பாக புழுக்களின் எண்ணிக்கை சிறியளவில் காணப்படுகின்ற போது இத்தொற்றுக்கான அறிகுறிகள் எதுவும் காணப்படமாட்டாது. புழுக்களின் எண்ணிக்கை அதிகரிக்கின்ற போது குறுஞ் சுவாசம் உள்ளிட்ட அறிகுறிகளும் அதிகரிக்கும். இந்நோய் காய்ச்சலில் ஆரம்பிக்கும். இவற்றைத் தொடர்ந்து வயிறு வீங்குதல், வயிற்று வலி, வயிற்றுப்போக்கு என்பன ஏற்படக்கூடும். பொதுவாக இந்நோயினால் சிறுவர்களே அதிகம் பாதிக்கப்படுகின்றனர். அத்துடன் இவ்வயதுப் பிரிவினர் மத்தியில் பாரம் அதிகரிப்பது குறைவடைவதற்கும், போசாக்கின்மை ஏற்படுவதற்கும் கற்றல் பிரச்சினைகள் தோற்றம் பெறுவதற்கும் இத்தொற்று காரணமாக அமைகின்றது.

காரணம் மற்றும் செயன்முறை
------------------------

*அஸ்கரிஸ்* முட்டைகளால் மாசுற்ற உணவுகளை அல்லது பானங்களை உட்கொள்வதன் மூலம் இத்தொற்று ஏற்படுகின்றது. இந்த முட்டைகள் குடல்களில் பொரித்து, குடற் சுவரின் ஊடாகவும் இரத்தத்தின் ஊடாகவும் நுரையீரல்களுக்குச் செல்கின்றன. அங்கு அவை அல்வியோலிக்குகளாக வெடித்து சுவாசக் குழாயைக் கடந்து இருமும் போது வெளியே வந்து விழுங்கப்படுகின்றன. இந்த நுண்புழுக்கள் இரண்டாவது தடவையாக வயிற்றின் ஊடாகக் குடற் பகுதிக்குச் சென்று அங்கே பெரிய புழுக்களாக வளர்ச்சியடைகின்றன.

நோய்த் தடுப்பு மற்றும் சிகிச்சை
-------------------------------

மலசலகூட வசதி, மலங்களை உரிய முறையில் அகற்றுவதற்கான வசதி உள்ளிட்ட துப்புரவு வசதிகளை மேம்படுத்துவதன் ஊடாக நோய்த் தடுப்பினை ஏற்படுத்த முடியும். சவர்க்காரமிட்டு கை கழுவுதல் பாதுகாப்பான ஒரு வழிமுறையாகும். மக்கள்தொகையில் 20% இற்கு மேற்பட்டோர் பாதிக்கப்பட்டுள்ள பிரதேசங்களில், தொடர்ச்சியான கால இடைவெளிகளில் அனைவருக்கும் சிகிச்சையளிப்பது சிறந்தது எனச் சிபாரிசு செய்யப்படுகின்றது. மீள ஏற்படும் தொற்றுக்கள் பொதுவானவையாகும். இதற்கு தடுப்பூசி எதுவும் இல்லை. உலக சுகாதார நிறுவனத்தினால் இதற்கான சிகிச்சைக்காக albendazole, mebendazole, levamisole அல்லது pyrantel pamoate ஆகிய மருந்துகள் சிபாரிசு செய்யப்படுகின்றன. ஏனைய பயனளிக்கக் கூடிய மருந்துகளில் tribendimidine, nitazoxanide என்பனவும் உள்ளடங்குகின்றன.

தொற்று நோயியல்
--------------

உலகளாவிய ரீதியில் சுமார் 0.8 முதல் 1.2 பில்லியன் வரையான மக்கள் அஸ்கரியேசிஸ் நோயினால் பாதிக்கப்பட்டள்ளனர். மிகவும் கடுமையாகப் பாதிக்கப்பட்ட பிரதேசங்களாக ஆப்பிரிக்காவின் சகாரா துணைப் பிரதேசம், இலத்தின் அமெரிக்கா, ஆசியா ஆகிய பிரதேசங்கள் விளங்குகின்றன. இதன் அடிப்படையில் நோக்குகையில் மண்ணின் மூலம் பரவுகின்ற குடற்புழுக்களில் மிகவும் பொதுவான வகையாக அஸ்கரியேசிஸ் விளங்குகின்றது எனலாம். 1990 ஆம் ஆண்டில் 3,400 ஆக்க் காணப்பட்ட இந்நோயின் மூலமான மரணம் 2010 ஆம் ஆண்டில் 2,700 ஆகக் காணப்பட்டது. பிறிதொரு வகை *அஸ்கரியேசிஸ்* பன்றிகளைத் தொற்றுகின்றது.

மேற்கோள்கள்
-----------

1. 1 2 3 4 5 6 7 8 9  Dold, C; Holland, CV (சூலை 2011). "Ascaris and ascariasis.". *Microbes and infection / Institut Pasteur* **13** (7): 632–7. doi:10.1016/j.micinf.2010.09.012. பப்மெட்:20934531.
2. 1 2 3 4 5 6 7 8 9  Hagel, I; Giusti, T (Oct 2010). "Ascaris lumbricoides: an overview of therapeutic targets.". *Infectious disorders drug targets* **10** (5): 349–67. doi:10.2174/187152610793180876. பப்மெட்:20701574.
3. ↑  "Soil-transmitted helminth infections Fact sheet N°366". *உலக சுகாதார அமைப்பு*. June 2013.
4. ↑  Ziegelbauer, K; Speich, B; Mäusezahl, D; Bos, R; Keiser, J; Utzinger, J (Jan 2012). "Effect of sanitation on soil-transmitted helminth infection: systematic review and meta-analysis.". *PLoS medicine* **9** (1): e1001162. doi:10.1371/journal.pmed.1001162. பப்மெட்:22291577.
5. ↑  Fung, IC; Cairncross, S (Mar 2009). "Ascariasis and handwashing.". *Transactions of the Royal Society of Tropical Medicine and Hygiene* **103** (3): 215–22. doi:10.1016/j.trstmh.2008.08.003. பப்மெட்:18789465.
6. ↑  Jia, TW; Melville, S; Utzinger, J; King, CH; Zhou, XN (2012). "Soil-transmitted helminth reinfection after drug treatment: a systematic review and meta-analysis.". *PLoS neglected tropical diseases* **6** (5): e1621. doi:10.1371/journal.pntd.0001621. பப்மெட்:22590656.
7. 1 2  Keiser, J; Utzinger, J (2010). "The drugs we have and the drugs we need against major helminth infections.". *Advances in parasitology* **73**: 197–230. doi:10.1016/s0065-308x(10)73008-6. பப்மெட்:20627144.
8. ↑  Fenwick, A (Mar 2012). "The global burden of neglected tropical diseases.". *Public health* **126** (3): 233–6. doi:10.1016/j.puhe.2011.11.015. பப்மெட்:22325616.
9. ↑  Lozano, R (Dec 15, 2012). "Global and regional mortality from 235 causes of death for 20 age groups in 1990 and 2010: a systematic analysis for the Global Burden of Disease Study 2010.". *Lancet* **380** (9859): 2095–128. doi:10.1016/S0140-6736(12)61728-0. பப்மெட்:23245604.